Rastatt

Rastatt  estas germana urbo en la federacia lando Baden-Virtembergo, 20 kilometrojn norde de Baden-Baden. La urbocentro troviĝas malpli ol 10 kilometrojn for de la rivero Rejno kaj de Francio.

 Muzeoj 
La urba muzeo montras la ĝeneralan historion de Rastatt. Plue ekzistas origine meblita muzea loĝdomo Am Kirchplatz 6 kaj rejnoborda muzeo en Ottersdorf.

La Revolucio de 1848 en Germanio komenciĝis en marto 1848 en Rastatt, kaj ene de malmultaj semajnoj de ĉi tie kaptis ĉiujn tiamajn germanlingvajn ŝtatojn. Pri tio informas la "Memorejo pri Movadoj por Libereco en la Germana Historio", kiu troviĝas en la urba kastelo. Plue ekzistas armea muzeo, kaj urba galerio en konstruaĵo Fruchthalle.

eta|maldekstra|<center>fronto de la kastelo
eta|maldekstra|<center>fronto de kastelo Favorite
eta|maldekstra|<center>fontano Alexius
eta|dekstra|<center>fontanto Bernhardus
eta|dekstra|<center>"la renkonto" de Giuliano Vangi

 Vidindaĵoj 
La impona kastelo de Rastatt, iama sidejo de la grafoj de Baden-Baden, estas la rekonilo de la urbo. Pliaj vidindaĵoj estas:
 la kastelo Favorite
 la kapelo Einsiedeln
 la kasteleto Pagodenburg
 la preĝejoj Bernhardus, Sankta Aleksandro kaj la protestanta urbopreĝejo
 la historia urbodomo
 la malnova akvoturo
 la armea fortikaĵo
 la domo Rossi kaj la
 jam menciita Fruchthalle.
Ankaŭ pluraj artaj fontanoj vivigas la centran urbon.

 Pram-ligo al Seltz en Alzaco. De la urboparto Plittersdorf pramŝipo veturigas aŭtojn kaj piedirantojn trans la Rejno al la franca urbeto Seltz. Post kolizia akcidento en 2005 la pramado estis ĉesigita dum kvin jaroj. La 11-an de septembro 2010 ĝi estis reinaŭgurita.
 WWF-Auen-Institut. La esplor-instituto de WWF estis inaŭgurita en 1985 de Princo Filipo (WWF-prezidanto de 1981 ĝis 1996). La esploroj servas al konservado de la riverejoj en la tuta mondo kaj ties specialaj flaŭro kaj faŭno.
 Filio de Daimler AG. Oni fabrikas la A-klason de Mercedes tie.

 Partneraj urboj 
 20ra Orange en Francio, ekde 1965
 20ra Ostrov en Ĉeĥio, ekde 1969
 20ra New Britain en Usono, ekde 1984
 20ra Fano en Italio, ekde 1985
 20ra Entre Rios en Brazilo, ekde 1987
 20ra Woking en Britio, ekde 2001

 Samnoma urbo 
En la ŝtato Norda Dakoto de Usono fondiĝis dua urbo kun la nomo Rastatt.

 Famuloj 
 Oliver Hassencamp, kaberedisto, aktoro kaj verkisto de junulara literaturo kaj de romanoj.

 Esperanto en Rastatt 
En la urbo vivis kaj mortis Horst Fischer. El liaj infanoj, aparte la filino Simone Fischer-Sorg aktiviĝis en la Esperanto-movado.

En 1987 en Rastatt okazis la 65-a Germana Esperanto-Kongreso. Antaŭe kaj poste pluraj BAVELO-seminarioj gastis en la urbo.

 Eksteraj ligiloj 

 La retpaĝaro de la Historia klubo Rastatt  prezentas ...
 ... pli pri la kazematoj 
 ... pli pri la Fortikaĵo Rastatt 
 ... pli pri la revolucio 1848 
 WWF pri WWF-Auen-Institut  

eta|800ra|centre|<center>kastelo Rastatt, vido de la parko

Kategorio:Urboj de Baden-Virtembergo
Kategorio:Distrikto Rastatt